Долни Манастирец

Долни Манастирец — село во Општина Македонски Брод, во областа Порече, во околината на градот Македонски Брод.

 Географија и местоположба 

мини|300п|лево|Поглед на селото

Селото се наоѓа во областа Порече, во средишниот дел на територијата на Општина Македонски Брод, од левата страна на реката Треска. Селото е рамничарско, на надморска височина од 500 метри. Од градот Македонски Брод е оддалечено 19 километри.

Има голем атар, кој зафаќа површина од 18,6 км2, кој го дели со селото Горни Манастирец. На него преовладуваат шумите на површина од 1.270,3 хектар, на обработливото земјиште отпаѓаат 188,3 хектари, а на пасиштата само 76,2 хектари.

 Историја 

Во  век, Долни Манастирец било село во Поречката нахија на Кичевската каза на Отоманското Царство.

Вкупно 5 жители на оваа населба се заведени како жртви во Втората светска војна.

 Стопанство 

Селото има полјоделско-шумарска функција.

 Население 

Според податоците на Васил К’нчов („Македонија. Етнографија и статистика“) од 1900 година, во селото Манастирец (Горни и Долни, заедно) имало 410 жители, сите Македонци.Васил К’нчов. „Македонија. Етнографија и статистика“. Софија, 1900, стр. 257. По податоците на секретарот на Бугарската егзархија, Димитар Мишев („La Macédoine et sa Population Chrétienne“) во 1905 година во Манастирец (Горни и Долни, заедно) имало 480 жители.D.M.Brancoff. "La Macédoine et sa Population Chrétienne". Paris, 1905, р. 156-157.

Во Долни Манастирец, бројот на населението по пат на иселување, се преполовил. Така, во 1961 година селото броело 309 жители, а во 1994 година 133 жители, македонско население.

Според пописот од 2002 година, во селото Долни Манастирец имало 169 жители, сите Македонци.

Според последниот попис од 2021 година, во селото живееле 147 жители, од кои 135 Македонци, 9 Роми, 1 Србин и 2 лица без податоци.

 Родови 

Долни Манастирец, Горни Манастирец и Старо Село (во минатото наведените три села биле сметани како едно) се чисто македонски православни села. Селата се состојат од четири маала: Старо Село, Ново Село, Мало и Василковци. Во селата има староседелски и доселенички родови.

Родови во Старо Село се:

 Староседелци: Ѓурчевци (4 к.), Данковци (4 к.) и Милошевци (2 к.),  Милошевци трипати се селеле во Модриште и се враќале назад.

Родови во Ново Село се:

 Староседелци: Велковци (13 к.), Учумовци (5 к.), Митревци (10 к.), Бунташевци (6 к.) и Веселиновци (1 к.), порано живееле во маалото Старо Село. Учумовци и Велковци се еден род. Учумовци некое време живееле и во Драгов Дол. Митревци некое време живееле во скопско и тетовско; 
 Доселеници: Чкорлевци (2 к.), доселени се од некое место во околината на Скадар во Албанија.

Во Мало се родовите:

 Староседелци: Кочовци (9 к.), Жежовци (4 к.) и Кокаревци (4 к.), се еден род и се староседелци, порано живееле во Старо Село; 
 Доселеници: Петковци (8 к.) и Клишуровци (6 к.), потекнуваат од заеднички предок кој дошол како домазет однекаде.

Во маалото Василковци е само родот:

 Доселеници: Василковци (8 к.), основачот на родот Василко дошол од Охридско, кај Кочовци и тука останал и се оженил и основал маало.

 Општествени установи 

мини|300п|десно|Доставната пошта во селото

 Пошта (6533)

 Самоуправа и политика 

Селото влегува во рамките на Општина Македонски Брод, која била променета со новата територијална поделба на Македонија во 2004 година, при што кон нејзе била придодадена поранешната Општина Самоков. Во периодот од 1996-2004 година, селото било во рамките на некогашната Општина Македонски Брод.

Во периодот 1950-1952, селото било седиште на некогашната општина Манастирец, во која влегувале селата Горни Манастирец, Долни Манастирец, Драгов Дол, Инче, Томино Село и Тополница.

Во периодот 1952-1955, селото било седиште на тогашната општина Долни Манастирец, во која покрај селото Долни Манастирец се наоѓале селата Горни Манастирец, Горно Крушје, Долно Крушје, Драгов Дол, Слатино, Томино Село и Тополница.

Во периодот 1955-1957, селото било седиште на тогашната општина Манастирец.

Во периодот 1957-1965, селото се наоѓало во некогашната општина Брод.

Во периодот 1965-1996 година, селото се наоѓало во рамките на големата Општина Брод.

 Избирачко место 

Во селото постои избирачко место бр. 0244 според Државната изборна комисија, кое ги опфаќа селата Долни Манастирец и Старо Село, кое е сместено во Селскиот дом во Долни Манастирец.

На локалните избори во 2017 година, на ова избирачко место биле запишани вкупно 102 гласачи. На претседателските избори во 2019 година, на ова избирачко место биле запишани вкупно 99 гласачи.

 Културни и природни знаменитости 

Археолошки наоѓалиштаКоцо, Димче (1996). Археолошка карта на Република Македонија. Скопје: МАНУ. ISBN 9789989101069
 Црква — населба и некропола од доцноантичко време.

Цркви
 Црква „Св. Ѓорѓи” — главна селска црква

 Личности 

 Арсо Јованоски — загинат во Балканските војни / Првата светска војна, стр.257
 Аритон Иваноски — загинат во Балканските војни / Првата светска војна
 Генадија Ристески — загинат во Балканските војни / Првата светска војна
 Јованче Симјаноски — загинат во Балканските војни / Првата светска војна
 Радомир Василески — загинат во Балканските војни / Првата светска војна
 Трајче Трендафилоски — загинат во Балканските војни / Првата светска војна
 Димче Милошески — загинат во Балканските војни / Првата светска војна
 Спасе Давески — загинат во Балканските војни / Првата светска војна
 Илија Брајаноски — загинат во Балканските војни / Првата светска војна
 Миладин Илиески — загинат во Балканските војни / Првата светска војна
 Мицко Божиноски — загинат во Балканските војни / Првата светска војна
 Кочо Кочоски — загинат во Балканските војни / Првата светска војна
 Лазе Велески — загинат во Балканските војни / Првата светска војна
 Рпсте Дабески — загинат во Балканските војни / Првата светска војна
 Димитрија Павлески — загинат во Балканските војни / Првата светска војна
 Стале Николоски — загинат во Балканските војни / Првата светска војна
 Мицко Јованоски — загинат во Балканските војни / Првата светска војна
 Трпе Богатиноски — загинат во Балканските војни / Првата светска војна
 Костадин Милошески — загинат во Балканските војни / Првата светска војна
 Вукашин Синадиноски (1911 - 1944) - (од Горни или Долни Манастирец) — загинат во НОБ.
 Радован Крстески (1911 - 1944) — загинат во НОБ.
 Стојан Василески (1924 - 1945) — загинат во НОБ.
 Стојко Ѓурчески (1922 - 1945) (од Горни или Долни Манастирец) — загинат во НОБ.
 Чедомир Лозаноски (1922 - 1945) (од Горни или Долни Манастирец) — загинат во НОБ.

 Наводи 

 Надворешни врски 


Категорија:Села во Македонија
Категорија:Поречки села
Категорија:Села во Општина Македонски Брод